Il-Kungress Amerikan biddel il-veto tal-President Donald Trump fuq fond għad-difiża. Din hija l-ewwel darba li ġrat matul il-presidenza ta' Trump. F'sessjoni rari fl-ewwel jum tas-sena il-Kungress Amerikan iltaqa' sabiex jiddiskuti din il-manuvra li diġà kien hemm vot dwarha fil-kamra tar-rappreżentanti. Is-senat ivvota għal dan l-abozz b'maġġoranza ta' żewġ terzi li kienet meħtieġa sabiex jinqaleb il-veto presidenzjali fiż-żewġ kmamar. Is-senat approva l-att tal-Awtorizzazzjoni tad-Difiża Nazzjonali li tammonta għal 740 biljun dollaru Amerikan fejn ser tiffinanzja lil militari għal din is-sena. Dan seħħ jumejn biss qabel mistenni jinħatar kungress ġdid. Trump li ser iħalli din il-kariga ftit tal-ġimgħat oħra oġġezzjona għall-uħud mid-dispożizzjonijiet li kien hemm fl-abbozz jumejn qabel il-Milied.